Ջուզեպպե Մանգո

Ջուզեպպե Մանգո (իտալերեն՝ Giuseppe Mango, նոյեմբերի 6, 1954(1954-11-06), Լագոնեգրո, Պոտենցա, Բազիլիկատա, Իտալիա - դեկտեմբերի 7, 2014(2014-12-07), Պոլիկորո, Մատերա, Բազիլիկատա, Իտալիա), իտալացի երաժիշտ, բանաստեղծ և կոմպոզիտոր, նաև հայտնի է «Մանգո» անունով (իտալ.՝ Mango)։ Ստացել է համաեվրոպական ճանաչում 1987 թվականին հիթ դարձած «Bella d'estate» երգի թողարկումից հետո։


== Սկիզբ ==
Ջուզեպպեն ծնվել է 1954 թվականի նոյեմբերի 6-ին Իտալիայի հարավում գտնվող Լագոնեգրո քաղաքում։ Նա սկսել է երգել բավական վաղ, իսկ յոթ տարեկանում արդեն հանդես է եկել տարբեր տեղական խմբերի հետ։ Մանգոն եղել է տարբեր երաժշտական ժանրերի երկրպագու (բլյուզից մինչև հարդ ռոք)։ Երիտասարդ տարիքում նրա ֆավորիտները եղել են Led Zeppelin-ը, Deep Purple-ը, Արետա Ֆրանկլինը և Փիթեր Գեբրիելը։ Ջուզեպպեն բարձրագույն կրթություն է ստացել սոցիոլոգիայի ոլորտում Սալեռնոյի համալսարանում և շուտով սկսել է երգերի տեքստեր գրել։


== Պինո Մանգո կեղծանվամբ ==
1975 թվականին Ջուզեպպեն մեկնել է Հռոմ՝ ձայնագրելու իր առաջին ալբոմը։ 1976 թվականի հոկտեմբերին Սիլվանո Դի Աուրիայի ղեկավարությամբ և RCA Մանգոյի մասնակցությամբ թողարկվել է «Իմ տաք ընկերուհին» («La mia ragazza è un gran caldo») ալբոմը։ Այս ալբոմի երկու երգերը գրավել են իտալացի երգչուհի Փաթի Պրավոյի ուշադրությունը, որը որոշել է դրանք ներառել իր ալբոմում։ Երգերից մեկի անունը փոխվել է։ Մանգոյի երգերը նույնպես գրավել են երգչուհի Միա Մարտինիի ուշադրությունը։ Վերջինս դրանց մի մասն ավելացրել է իր «Che vuoi che sia... se t'ho aspettato tanto» ալբոմում։
1977 թվականին ձայնապնակում «Numero Uno» լեյբլի մասնակցությամբ թողարկվել են Մանգոյի՝ նախկինում չհրապարակված երգերը։ 1979 թվականին թողարկվել է «Արլեկին» ալբոմը, որտեղ երգչի եղբայրը՝ Արմանդո Մանգոն, հանդես է եկել որպես հեղինակ և երաժիշտ։ 1982 թվականին Fonit CETRA ստուդիայում թողարկվել է «È pericoloso sporgersi» («Վտանգավոր գերլարում») ալբոմը։
1985 թվականին Սան Ռեմոյի փառատոնում երգիչը քննադատների կողմից մրցանակ է ստացել «Il viaggio» երգի համար, թեև չի հասել եզրափակիչ։ 1987 թվականին Մանգոն Սան Ռեմոյում առանց մեծ հաջողության ներկայացրել է «Dal cuore in poi» երգը։

Սակայն Եվրոպայում իսկական շլյագեր է դարձել «Bella d'estate»-ը, որը փառատոնի ժամանակ լույս է տեսել Լուչո Դալլայի հետ ձայնասկավառակի վրա, այն վաճառվել է 350 000 օրինակով։
1998 թվականին մանգոն Սան Ռեմոյում կատարել է «Luce» երգը։ 2000 թվականին նա փառատոնում կրկին հանդես է եկել «Fare l'amore» երգով, որը գրել է Միետտայի հետ միասին։ 2007 թվականին Մանգոն կրկին մասնակցել է Սան Ռեմոյի փառատոնին և զբաղեցրել 5-րդ տեղը «Chissà se nevica» երգով, որը նա դուետ է կատարել իր կնոջ՝ Լաուրա Վալենտեի հետ։


== Անձնական կյանք ==
2004 թվականին Մանգոն ամուսնացել է Լաուրա Վալենտեի հետ, ում հետ հանդիպում էր 1985 թվականից։ Ամուսինները երկու երեխա են ունեցել՝ որդին՝ Ֆիլիպը, և դուստրը՝ Անջելինան։
2014 թվականի դեկտեմբերի 7-ին Պոլիկորոյում կայացած համերգի ժամանակ երգիչը սրտի կաթված է ստացել։ Մանգոն մինչև հիվանդանոց տեղափոխվելը մահացել է։
2014 թվականի դեկտեմբերի 9-ի գիշերը՝ Ջուզեպպեի տանը հոգեհանգստի ժամանակ, մահացել է նրա ավագ եղբայրը՝ 75-ամյա թոշակառու, նախկին որմնադիր Ջովաննին։


== Սկավառակագրություն ==


=== Ալբոմներ ===
La mia ragazza è un gran caldo (1976)
Arlecchino (1979)
È pericoloso sporgersi (1982)
Australia (1985)
Odissea (1986)
Adesso (1987)
Inseguendo l’aquila (1988)
Sirtaki (1990)
Come l’acqua (1992)
Mango (1994)
Dove vai (1995)
Credo (1997)
Visto così (1999)
Disincanto (2002)
Ti porto in Africa (2004)
Ti amo così (2005)
L’albero delle fate (2007)
Acchiappanuvole (2008)
Gli amori son finestre. Live (2009)
La terra degli aquiloni (2011)


=== Իսպանալեզու ալբոմներ ===
Ahora ֊ Fonit Cetra/BMG Ariola ֊ 1987
Hierro y Fuego ֊ Fonit Cetra/BMG Ariola ֊ 1988
Sirtaki ֊ Sanni Records ֊ 1991


== Ծանոթագրություններ ==


== Արտաքին հղումներ ==
«Mango» (իտալերեն)։ Պաշտոնական կայք։ Վերցված է 2014-12-08 
«Mango. L'oro in bocca» (իտալերեն)։ biografieonline.it։ Վերցված է 2014-12-08 
«Mango» (իտալերեն)։ MTV.it։ Արխիվացված է օրիգինալից 2014-12-08-ին։ Վերցված է 2014-12-08